Source: https://www.novy-cas.sk/category/spravy/page/4779/
Timestamp: 2019-07-16 21:01:56+00:00

Document:
správy Archives - Page 4779 of 4804 - Nový Čas
Špecializovaný súd zamietol návrh na povolenie obnovy konania v prípade Siničku
Súdy uznali Siničku za vinného v súvislosti s brutálnou vraždou Arpáda Nistora.
18. jan 2017 o 10:42 TASR
PEZINOK. Špecializovaný trestný súd (ŠTS) v Pezinku zamietol dnes návrh na povolenie obnovy konania v prípade Štefana Siničku.
Odsúdený si v súčasnosti odpykáva trest odňatia slobody v dĺžke 15 rokov a šesť mesiacov v prípade založenia, zosnovania a podporovania zločineckej skupiny a účasti na vražde. Podľa ŠTS neboli splnené podmienky na povolenie obnovy konania.
Skrýval sa vo Venezuele
Štefan Sinička sa niekoľko rokov skrýval vo Venezuele. Pátrači z Prezídia Policajného zboru spolu s Národnou ústredňou Interpolu ho vypátrali v apríli 2013.
Súdy uznali Siničku za vinného v súvislosti s brutálnou vraždou Arpáda Nistora, pre ktorú a ďalšie trestné činy si už odpykáva doživotný trest aj Branislav Adamčo.
Sinička pri odôvodňovaní návrhu na povolenie obnovy konania žiadal vypočuť ďalších svedkov a argumentoval aj tým, že jeden z vyšetrovateľov, ktorý sa jeho prípadom zaoberali, sa neskôr dopustil trestného činu.
Voči rozhodnutiu podal šťažnosť
Čo sa týka samotného skutku, mal podľa jeho slov len odviezť auto a na samotnej vražde sa nezúčastnil.
Súd však nezistil žiadne skutočnosti, podľa ktorých by vyšetrovateľ v prípade Siničku konal zaujato.
„Súd dospel k záveru, že skutočnosti, ktoré uviedol odsúdený, nie sú skutočnosťami, ktoré by mohli privodiť zmenu rozhodnutia,“ uviedla okrem iného predsedníčka senátu.
Voči rozhodnutiu súdu si Sinička prostredníctvom svojej obhajkyne podal sťažnosť.
Koalícia sa by mala pre Mečiarove amnestie obrátiť na Ústavný súd
Pokiaľ sa nezjednotí právne stanovisko, podľa Bugára sa nikdy nenájde dostatok hlasov na zrušenie Mečiarových amnestií.
18. jan 2017 o 10:38 TASR
BRATISLAVA. Koalícia by sa mala pre zrušenie Mečiarových amnestií spoločne obrátiť na Ústavný súd SR. Podľa informácií TASR by sa na podaní podnetu mala dohodnúť na Koaličnej rade.
O podaní podnetu hovoril predseda Národnej rady SR a SNS Andrej Danko ešte začiatkom decembra minulého roka. Vtedy uviedol, že vyzval prezidenta SR Andreja Kisku a premiéra Roberta Fica, aby podnet dali spolu.
Zjednotiť právne stanovisko
Predseda Mosta-Híd Béla Bugár si tiež myslí, že situáciu by mal riešiť Ústavný súd SR.
„Existuje jediná možnosť. Pokiaľ by Ústavný súd dal výklad zákona, že sa predsa len dajú amnestie zrušiť, tak v tom momente sa nájde 90 a viac hlasov,“ povedal v rozhovore pre TASR.
Parlament má už po niekoľký raz na stole opozičný návrh na zrušenie Mečiarových amnestií. Na jeho schválenie je potrebných 90 hlasov. Návrh je teraz v druhom čítaní, okrem opozície ho podporil aj vládny Most-Híd. Smer a SNS nie, tvrdia totiž, že amnestie sú nezrušiteľné.
Deklarácia opozícii nestačí
Niektorí členovia NR SR podmieňujú svoj hlas za zrušenie Mečiarových amnestií zrušením aj milostí exprezidenta Michala Kováča svojmu synovi pre kauzu Technopol. Ak príde takýto návrh, navrhovatelia zrušenia Mečiarových amnestií sú pripravení vyhovieť.
Snemovňa koncom roka 2016 odsúdila akt zavlečenia Michala Kováča ml. do cudziny z 31. augusta 1995, ktorý bol nielen hrubým zásahom do ľudských práv a základných slobôd, ale aj činom poškodzujúcim dobré meno SR.
Parlament tiež odsúdil amnestie vtedajšieho predsedu vlády Vladimíra Mečiara, ktoré zabránili poznaniu a potrestaniu páchateľov týchto činov.
Amerického exprezidenta Georgea H.W. Busha hospitalizovali Amerického exprezidenta Georgea H.W. Busha hospitalizovali
SHMÚ varuje pred snehovými jazykmi a závejmi, večer budú silné mrazy
18. jan 2017 o 10:25 TASR
BRATISLAVA. Vodiči by si mali dávať na cestách pozor, takmer na celom území Slovenska sa totiž môžu tvoriť snehové jazyky a záveje.
Varuje pred nimi Slovenský hydrometeorologický ústav (SHMÚ), ktorý vydal výstrahu prvého stupňa.
V severnejších okresoch naďalej hrozia ľadové povodne, SHMÚ preto ponecháva platnú výstrahu pred týmto javom.
Upozorňuje aj na smogovú situáciu v Jelšave. „V najbližších hodinách môže nastať smogová situácia pre častice PM10,“ píše na svojej webstránke.
BRATISLAVA. Iniciatívy V mojom mene a Progresívne Slovensko spúšťajú spoločný projekt „Big Idea Slovakia“.
Cieľom „Big Idea Slovakia“ je priniesť diskusiu o odvážnych, zásadných, ale reálnych a potrebných návrhoch. Každý mesiac preto obe iniciatívy predstavia verejnosti na osobitnom diskusnom podujatí novú alebo dôležitú myšlienku či konkrétnu tému v oblasti verejných politík.
Názov „Big Idea Slovakia“ (Veľký nápad (pre) Slovensko) je slovnou hračkou na oficiálny slogan Slovenska „Good Idea Slovakia“ (Slovensko, dobrý nápad).
„Tento slogan znie dobre, dnes však na Slovensku robíme len málo pre to, aby sme ho naplnili,“ uviedli Beblavý a Štefunko s tým, že prvé podujatie sa bude konať 1. februára a jeho témou bude návrh na zrušenie vyšších územných celkov bez náhrady.
Video: Federer a Wawrinka potrebovali na postup iba tri sety Video: Federer a Wawrinka potrebovali na postup iba tri sety
Informácie o úbytku lesov sú nepravdivé, tvrdí lesnícka komora
Komora tak reaguje na informácie o úbytku lesov, ktoré zverejnil v štúdii Inštitút environmentálnej politiky.
18. jan 2017 o 10:16 SITA
Písmo:A–|A+112
BRATISLAVA. Slovenská lesnícka komora so znepokojením zaznamenala publikované informácie o údajnom úbytku lesov na Slovensku.
Komora tak reaguje na informácie o úbytku lesov, ktoré zverejnil v štúdii Inštitút environmentálnej politiky. Štúdiu podľa lesníckej komory robili z podkladov satelitných snímok, kde však nie je zohľadnená výsadba nového lesa na vyťažených plochách.
Hovoria o hrubej nepresnosti
Lesnícka komora tvrdí, že to je hrubá metodická a logická nepresnosť, ktorá umožňuje vyvodzovať nesprávne a nepravdivé závery. Agentúru SITA o tom informoval hovorca Slovenskej lesníckej komory Dávid Hančinský.
Inštitút environmentálnej politiky vo svojej štúdii hodnotí, že najväčšie výzvy životného prostredia na Slovensku na základe medzinárodného porovnania sú nakladanie s odpadom, kvalita ovzdušia a lesy.
Cieľom tejto štúdie je prostredníctvom porovnateľných ukazovateľov v životnom prostredí identifikovať oblasti, kde Slovensko najviac zaostáva za krajinami EÚ a OECD.
Prečítajte si tiež: Prečítajte si tiež: Lesov podľa satelitných záberov ubúda, národné štatistiky hovoria opak
Intenzita ťažby
Pri ťažbe dreva pritom inštitút hodnotí, že trend intenzity ťažby sa výrazne zhoršuje a medzi rokmi 2001 a 2014 Slovensko stratilo skoro šesť percent lesného porastu vyššieho ako päť metrov.
„Slovenská lesnícka komora je veľmi prekvapená, že organizácia, ktorá je platená z verejných prostriedkov, uverejňuje tieto zavádzajúce informácie bez predchádzajúcej odbornej diskusie. Na druhej strane, majitelia a obhospodarovatelia lesa by privítali, keby sa Inštitút environmentálnej politiky vo svojej analytickej činnosti zameral na riešenie skutočných problémov obhospodarovania lesov. Ide hlavne o stanovenie vplyvu chránených území na rozvoj vidieckych oblastí a o návrh funkčného systému poskytovania náhrad za ekosystémové služby pre majiteľov a obhospodarovateľov lesa,“ uvádza Slovenská lesnícka komora s tým, že v tejto oblasti ponúka na spoluprácu svoje odborné kapacity a rada prispeje k riešeniu problémov slovenského lesníctva.
Zomrel vplyvný funkcionár Komunistickej strany Slovenska Gejza Šlapka
Kučová prehrala v 2. kole Australian Open so Sevastovovou Kučová prehrala v 2. kole Australian Open so Sevastovovou
Vláda bude rokovať o poskytnutí stimulov pre šiestich investorov
Vláda by mala dnes rozhodnúť o šiestich návrhoch rezortu hospodárstva na poskytnutie investičných stimulov. Šesť spoločností by malo získať od štátu investičnú pomoc 9,6 mil. eur.
18. jan 2017 o 8:10 SITA
BRATISLAVA. Vláda by mala dnes rozhodnúť o šiestich návrhoch rezortu hospodárstva na poskytnutie investičných stimulov. Šesť spoločností by malo získať od štátu investičnú pomoc 9,6 mil. eur. Firmy by mali na Slovensku investovať 27,4 mil. eur a vytvoriť necelých 400 nových pracovných miest.
Najviac pracovných miest má vzniknúť v obci Krásno nad Kysucou, kde chce rozšíriť svoju výrobu komponentov do automobilov spoločnosť Hyunnam SK. Firma chce investovať takmer 17 mil. eur a vytvoriť 240 nových pracovných miest. Štát firme zrejme poskytne investičné stimuly v objeme 5,9 mil. eur, z toho 5,7 mil. eur by mali byť úľavy na dani.
Technologické centrum v Trenčíne
V Trenčíne plánuje rozšíriť svoje technologické centrum na výskum a vývoj interiérových komponentov do automobilov spoločnosť Yanfeng Slovakia Automotive Interior Systems. Investovať chce viac ako 3,8 mil. eur, pričom by malo vzniknúť 44 nových pracovných miest. Od štátu by mal investor získať pomoc 802 574 eur.
Ďalších 43 nových pracovných miest má vytvoriť firma Kuenz – SK na východnom Slovensku v obci Kechnec. Investor požaduje od štátu stimuly 1,075 mil. eur, z toho 660-tisíc eur vo forme dotácie na obstaraný dlhodobý hmotný majetok a dlhodobý nehmotný majetok a 415-tisíc eur vo forme úľavy na dani z príjmu.
Spoločnosť Hyca plánuje v Rimavskej Sobote vytvoriť 20 nových pracovných miest pri investíciách 1,2 mil. eur. Od štátu by mala získať investičnú podporu 660-tisíc eur, z toho vo forme dotácie na obstaraný dlhodobý hmotný majetok a dlhodobý nehmotný majetok v nominálnej výške 420-tisíc eur a vo forme príspevku na vytvorenie nového pracovného miesta v nominálnej výške 12-tisíc eur. Ďalších 30 nových pracovných miest avizuje spoločnosť VAW v Sučanoch. Firma chce investovať vyše 1,5 mil. eur.
Dvadsať miest v Hnúšti
Vláda by mala investorovi schváliť štátnu pomoc 678-tisíc eur, z toho necelých 400-tisíc eur vo forme dotácie na obstaraný dlhodobý hmotný majetok a dlhodobý nehmotný majetok a zvyšok vo forme úľavy na dani z príjmu. Firma Versaco v okrese Rimavská Sobota, v obci Hnúšťa sľubuje vytvorenie 20 nových pracovných miest pri investícii vyše 1,3 mil. eur. Od štátu žiada firma pomoc 531,6-tis. eur.
1 … 4 778 4 779 4 780 … 4 804

References: súd 
 súd 

Súd 
 súd

 súd 
 súd 
 súd